צלם קולנוע

צלם קולנוע הוא אדם שמקצועו הוא צילום של סרטי קולנוע. צלם קולנוע משתמש במצלמת קולנוע (מסרטה). בהפקות גדולות קיים תפקיד של סינמטוגרף או במאי צילום (Director Of Photography) האחראי על כל תחום הצילום והתאורה. אחד מפרסי אוסקר ניתן עבור ה"צילום הטוב ביותר".

בנוסף לתפעול המצלמה, אחראי הצלם על בחירת המצלמה (או סרט הצילום), עדשות המצלמה, הפילטרים וכדומה, כדי לצלם את הסצנה בהתאם להנחיות הבמאי. טיב היחסים בין הבמאי לצלם משתנה. לעיתים נותן הבמאי לצלם חופש פעולה נרחב, תוך שהוא מתמקד בהבטים האמנותיים של הסרט, ולעיתים הבמאי מצמצם את חופש הפעולה של הצלם, ומקבל גם החלטות בנושאים טכניים.

לקריאה נוספת
 לואיס ג'אנטי, להבין סרטים, האוניברסיטה הפתוחה, 2000, עמ' 45-41.
 דייוויד קאמפני, צילום קולנוע צילום, בחרה, תרגמה, השלימה והוסיפה אחרית דבר: אסתר דותן, הוצאת פיתום, תשע"א 2011.

קישורים חיצוניים

 זוכי פרס אוסקר לסינימטוגרפיה
 

מקצועות בתעשיית הקולנוע